Boykota otobusê ya Montgomery
Boykota otobusê ya Montgomery kampanyayek protestoyî ya siyasî û civakî bû li dijî siyaseta veqetandina nijadî ya li ser pergala veguhastina giştî ya Montgomery, Alabama. Ew bûyerek bingehîn bû di tevgera mafên sivîl li Dewletên Yekbûyî. Kampanya ji 5ê kanûna pêşîna 1955an destpê kir: Vê roja duşemê piştî Rosa Parks, jinek afro-amerîkî, ji ber ku red kir ku kursiya xwe radestî kesek spî bike, hatibû girtin. Bi vê yekê gelek kesên afro-amerîkî radestkirina kursiyên xwe bo kesên spî boykot kirin û boykota otobûsê heya 20ê kanûna 1956an ajot, heya ku dadgeha Bilind a Dewletên Yekbûyî ragihand ku qanûnên Alabama û Montgomery yên ku otobusên veqetandî dimeşandin wek nedestûrî ne.